Kallis deel van die Protea-opset | Maroela Media
Jacques Kallis gaan help om die Protea-kolwers te slyp. Foto: Twitter.
Waarskynlik die beste krieketspeler wat Suid-Afrika nóg opgelewer het, Jacques Kallis, is vandag as die Proteas se kolfwerk-raadgewer vir die res van die somer aangewys.
Die 44-jarige Kallis het vanoggend by die span se oefenkamp in Pretoria aangesluit.
Krieket Suid-Afrika se nuwe tydelike direkteur van krieket, Graeme Smith, het die land se krieketbootjie weer op koers begin kry toe hy vir Mark Boucher as die Proteas se hoofafrigter aangestel het. Nou is Kalllis ook deel van die nasionale opset.
Dié driemanskap was saam met AB de Villiers, Hashim Amla en Dale Steyn die rede vir Suid-Afrika se sukses op die toetsverhoog so 'n paar jaar gelede.
Kallis spog met meer as 500 internasionale wedstryde vir die Proteas waarin hy 25 534 lopies aangeteken het en 577 paaltjies laat spat het.
Hy het sy laaste internasionale wedstryd in 2013 gespeel nadat hy 62 honderdtalle – 45 in toetse en 17 in eendagwedstryde – vir die Proteas geslaan het.
Dan het Charl Langeveldt as Bangladesj se boulafrigter bedank om weer die Proteas se boulghoeroe te word.
Die voormalige tronkbewaarder sal altyd onthou word vir sy briljante driekuns teen die Wes-Indiese Eilande om 'n wedstryd in die doodsnikke vir die Proteas te beklink.
Die eerste toets teen Engeland begin op 26 Desember.
En skielik sien ek weer lig in daardie donker tonnel. Well done Graham.
Ons is almal verlig oor die keuses.Die vraag is net,wanneer gaan die ander klomp begin toy toy oor dit te wit is..Maar net my vragie..
Dit kan net nie werk nie, dit is heeltemal teen die grein van die ANC dat soveel wit mense, en dit nogal in top en prominente poste betrek word, iets gaan meegee, dit kan net nie hou nie. Kom ons kyk wat gebeur in die nuwe jaar.
Ek is baie bly oor Kallis. Watch nou, nou gaan goeie talentvolle spelers baie baat vind by Kallis as kolf afrigter. Ek is nie rêrig oortuig oor Langeveld as boul afrigter nie. Hy was al daar en ek glo nie hy kon veel uitrig nie, maar die ouens aan stuur glo ek weet beter.
Ek hoop ek is verkeerd maar die manne is maar bietjie bleek.Ek dink dit is net 'n kwessie van tyd voor die politiek weer intree en nog 'n groot pos geskep word om te keer die bleek bestuur raak nie "top-heavy"nie.